Нью-Мексико

Нью-Мексико (англи. New Mexico, исп. Nuevo México) - Америкийн Нэгдсэн Улсын өмнө хэсэгт орших муж улс юм. Уулын муж улсуудын нэгд тооцогддог. Хүн амын нягтаршил нь 6.27/км² бөгөөд АНУ-ын 6 дахь хүн ам сийрэг суурьшсан 2 085 287 хүн амтай муж улс болно. Нийслэл хот нь Санта-Фе, хамгийн том хот — Альбукерке. Бусад томоохон хотууд нь— Лас-Крусес, Розуэлл, Фармингтон болон Рио-Ранчо.

Уугуул Америкчууд хэдэн зууны турш нутаглаж ирсэн тус нутаг мөн Испанийн Эзэнт Улсын Шинэ Испани дэд ванлиг, Мексикийн нэг хэсэг байгаад Америкийн Нэгдсэн Улсын нутаг дэвсгэр болж, улмаар муж улсын зэрэглэлтэй болжээ. АНУ-ын муж улсууд дунд Нью-Мексико нь Испанийн колоничлогчид болон Латин Америкийн шилжин суурьшигчдын удам буюу Хиспаникуудын эзлэх хувь хамгийн өндөр муж улс юм. Мөн уугуул Америкчуудын эзлэх хувиар Аляска, Оклахомагийн дараа гуравдугаарт, тоогоор Калифорни, Оклахома, Аризона, Техасын дараа тавдугаарт ордог. Муж улсын нутагт дэвсгэрт нутаглах уугуул иргэд нь голчлон Навахо, Пуэблочууд байдаг. Ийнхүү тус муж улс нь хүн ам зүй, соёлын хувьд Хиспаник, уугуул Америкчуудын хүчтэй нөлөөлөл дор оршдог онцлогтой юм. Нью-Мексикогийн далбаанд Испани, Зиачуудыг бэлгэдэх улаан, алтлаг өнгө, уугуул Америкчуудын шүтдэг нар орсон байдагNew Mexico State Flag - About the New Mexico Flag, its adoption and history from NETSTATE.COM.

 Эшлэл 


Ангилал:АНУ-ын холбооны муж улс